שרה רודריגז

שרה רודריגז (באנגלית: Sara Rodriguez; נולדה ב-25 ביולי 1975) היא פוליטיקאית אמריקאית המכהנת כסגנית המושל ה-46 של מדינת ויסקונסין, מאז ינואר 2023. רודריגז, חברת המפלגה הדמוקרטית, כיהנה קודם לכן כחברת אספת המדינה של ויסקונסין כנציגת מחוז הבחירה ה-13 בין השנים 2021–2023. היא מתמודדת למועמדות המפלגה הדמוקרטית לתפקיד מושל ויסקונסין בבחירות 2026.

 ראשית חייה 
רודריגז נולדה וגדלה באזור המטרופוליני של מילווקי שבדרום־מזרח ויסקונסין. היא סיימה את לימודיה בבית הספר התיכון ברוקפילד איסט, ואחר כך השלימה לימודי תואר ראשון במדעי המוח באוניברסיטת וסליאן אילינוי. מיד לאחר סיום לימודיה הגבוהים התנדבה בחיל השלום ונשלחה לסמואה, שם הוצבה במשך שנתיים. בתקופה זו התנדבה גם בארגון הבריאות העולמי.

בשובה לארצות הברית המשיכה את לימודיה באוניברסיטת ג'ונס הופקינס, שם קיבלה תואר ראשון נוסף וכן תוארי מוסמך בבריאות הציבור ובסיעוד.

 קריירה מקצועית 
רודריגז עבדה במשך שנתיים כאחות מוסמכת במחלקה לרפואה דחופה של המרכז הרפואי מרסי בבולטימור, ולאחר מכן הצטרפה אל המרכזים לבקרת מחלות ומניעתן במסגרת שירות הביון האפידמיולוגי, שם עבדה בשנים 2004–2006.

בשנת 2006 עברה לקולורדו ועבדה כסגנית מנהלת הסיעוד במחלקת הבריאות טרי-קאונטי, המשרתת שלושה ממחוזות קולורדו: אדמס, אראפאהו ודאגלס. בשנת 2009 מונתה למנהלת תחום המחלות הכרוניות במחלקת הבריאות והסביבה של מדינת קולורדו, תחת מושל קולורדו ביל ריטר.

ב-2011 שבה לוויסקונסין והועסקה כסגנית נשיא לשירותים קליניים ואנליטיים בחברת ".The Benefit Services Group, Inc", תפקיד שמילאה עד 2014. לאחר מכן עבדה במשך שלוש שנים כסגנית נשיא לשירותים קליניים בחברה "Honeywell Life Care Solutions". משנת 2017 ועד שיצאה למסע בחירות פוליטי ראשון ב-2020 הועסקה כסגנית נשיא לבריאות הציבור ולניהול טיפול משולב במלכ"ר Advocate Aurora Health .

 קריירה פוליטית 
 אספת המדינה של ויסקונסין 
בשנת 2020 הודיעה רודריגז כי תתמודד לאספת המדינה של ויסקונסין במחוז הבחירה ה-13, מול נציג המחוז המכהן מטעם המפלגה הרפובליקנית רוב האטון. האטון נבחר לראשונה לאחר חלוקה מחדש של מחוזות הבחירה בוויסקונסין שביצעו הרפובליקנים במדינה בשנת 2012, שהפכה את המחוז ה-13 לרפובליקני באופן מובהק. למשל, ב-2012 זכה בו האטון עם 60% מהקולות, ובשנים 2014 ו-2016 נבחר מחדש ללא מתנגדים. אף על פי כן, בדומה למספר מחוזות פרווריים אחרים, במהלך נשיאותו הראשונה של דונלד טראמפ החל המחוז ה־13 לנטות מחדש לכיוון הדמוקרטים. האטון מילא את כהונתו הרביעית בשנת 2020, ובבחירות 2018 ניצח בפער זעום של 955 קולות בלבד. ערב בחירות 2020 חלש המחוז ה-13 על מחציתה הדרומית של העיר והעיירה ברוקפילד, את כל הכפר אלם גרוב, את מחציתה הדרומית של ואוואטוסה (Wauwatosa), וכן חלקים ממילווקי ומווסט אליס.

רודריגז סיפרה שאבה השראה להתמודד למשרה ציבורית בעקבות מה שתיארה כ"חוסר המעש של הרפובליקנים" סביב בחירות אביב 2020 בוויסקונסין, שהתקיימו בעיצומו של הגל הראשון של מגפת הקורונה בוויסקונסין. בריאיון לעיתון "Milwaukee Journal Sentinel" אמרה כי  בבחירות הכלליות שנערכו בנובמבר גברה רודריגז על יריבה ונבחרה לאספת המדינה בפער של 735 קולות. היא הייתה אחת משני מועמדים בלבד בוויסקונסין שהצליחו להדיח חבר אספה מכהן בבחירות הכלליות של 2020.

 סגנית מושל ויסקונסין 
ממוזער|רודריגז ועמיתה למרוץ, המושל טוני אוורס, בעצרת בחירות, ספטמבר 2022
ביולי 2021 הודיע סגן מושל ויסקונסין מנדלה ברנס על התמודדותו לסנאט של ארצות הברית בבחירות 2022, וכי לא יתמודד לכהונה נוספת כסגן מושל. באותו סתיו הכריזה רודריגז על מועמדותה לתפקיד סגנית המושל, תוך הדגשת ניסיונה כאשת מקצוע בתחום בריאות הציבור וכבעלת עסק קטן, וכמי שמגיעה מחוץ לממסד הפוליטי. תחילה דומה היה כי תתמודד בבחירות המקדימות של המפלגה הדמוקרטית מול חברת הסנאט של ויסקונסין לינה טיילור, אך זו פרשה מן המרוץ לפני סוף השנה. לבסוף התמודדה רודריגז מול פנג הר, מנהיג בקהילה ההמונגית של ויסקונסין, שהיה זה ניסיונו השלישי להיבחר לתפקיד ציבורי. רודריגז זכתה לתמיכה רחבה מצד מחוקקים וארגונים דמוקרטיים, וניצחה בפריימריז עם 76% מהקולות.

עם ניצחונה בבחירות המקדימות הצטרפה רודריגז לכרטיס הדמוקרטי בראותו של המועמד למושל טוני אוורס. היא ניהלה מסע בחירות לימינו תוך ביקורים רבים ברחבי ויסקונסין. אוורס ורודריגז ניצחו בבחירות הכלליות כשהם גוברים על המועמדים הרפובליקנים טים מיקלס ורוג'ר רות', בהתאמה. רודריגז הושבעה לתפקידה כסגנית מושל ויסקונסין ב-3 בינואר 2023, ודקלמה את שבועת האמונים שלה בפני נשיאת בית המשפט העליון של ויסקונסין, אנט קורט זיגלר.

באוגוסט 2023 הקימה רודריגז ועדת פעולה פוליטית ייעודית (Leadership PAC) שמטרתה לתמוך במועמדים למשרות ציבוריות התומכים בהרחבת מדיקייד ובנושאים נוספים בתחום הבריאות. במהלך הבחירות לנשיאות ארצות הברית 2024 שימשה צירה מטעם ויסקונסין בוועידה הדמוקרטית הלאומית, ואף נשאה נאום ביום הראשון של הוועידה.

 הבחירות למושלות ויסקונסין 2026 
בשנים 2024 ו-2025 החלה המערכת הפוליטית בוויסקונסין לעסוק בשאלה האם המושל טוני אוורס – אז בראשית שנות השבעים לחייו – יתמודד לכהונה שלישית. במסגרת דיונים אלה הוזכרה רודריגז כמועמדת מובילה למשרת המושל, במקרה שאוורס יבחר שלא להתמודד. ב-24 ביולי 2025 הודיע אוורס באורח רשמי כי לא יתמודד לכהונה נוספת ב-2026. כבר למחרת השיקה רודריגז את מסע הבחירות שלה, תוך הדגשת קורות חייה וניסיונה, ובמרכז המצע שלה העלתה על נס את קידום הרחבת תוכנית מדיקייד בוויסקונסין. יריביה בבחירות המקדימות הם סגן המושל לשעבר מנדלה ברנס, נציב מחוז מילווקי דייוויד קראולי, חברת הסנאט המדינתי קלדה רויס, וחברת אספת המדינה פרנצ'סקה הונג.

 חיים אישיים 
רודריגז נשואה עם שני ילדים, ומתגוררת עם משפחתה בווקשה.

 קישורים חיצוניים 



 הערות שוליים 

קטגוריה:אמריקאים ילידי ויסקונסין
קטגוריה:מילווקי: אישים
קטגוריה:בוגרות אוניברסיטת ג'ונס הופקינס
קטגוריה:בוגרי אוניברסיטת וסליאן אילינוי
קטגוריה:חברות המפלגה הדמוקרטית (ארצות הברית)
קטגוריה:חברי בית המחוקקים של ויסקונסין
קטגוריה:סגני מושלי ויסקונסין
קטגוריה:אמריקאיות שנולדו ב-1975
קטגוריה:אמריקאים שנולדו ב-1975